Diari Oficial de la Generalitat Valenciana


Sumari del DOGV 6155, del 30-11-2009 (2009/13693)

Información pública del Programa de Actuación Integrada de los Sectores 5, 6 y 7 de Suelo Urbanizable Industrial Oquí.
----------------------------------------------------------------------------------------------------------------------

### Dades del document

Número de DOGV
:   6155

Data del DOGV
:   30-11-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/13084


Data del document
:   09-11-2009

Organisme emissor
:   Ajuntament de Pedreguer

Tipus de document
:   Informació Pública

Descriptors 

:   * Pedreguer
    * pla d'urbanisme
    * administració local

Información pública del Programa de Actuación Integrada de los Sectores 5, 6 y 7 de Suelo Urbanizable Industrial Oquí. [2009/13858]  
El Ple de l'Ajuntament de Pedreguer, en sessió celebrada el 29 d'octubre de 2009 ha acordat:  
1. A la vista que s'han realitzat modificacions substancials en relació amb la documentació anterior, cal desistir del tràmit d'exposició pública anterior del Programa d'Actuació Integrada dels Sectors 5, 6 i 7 de Sòl Urbanitzable Industrial Oquí, promogut per l'Ajuntament de Pedreguer per gestió directa.   
2. Sotmetre a informació pública pel termini de 20 dies el Programa d'Actuació Integrada dels Sectors 5, 6 i 7 de Sòl Urbanitzable Industrial Oquí, promogut per l'Ajuntament de Pedreguer per gestió directa, compost de la documentació següent:  
- Documentació de justificació de la integració territorial.  
- Pla parcial.  
- Estudi d'impacte ambiental.  
- Estudi d'integració paisatgística i resultats del PPP.  
- Projecte d'urbanització.  
- Programa,  
Que arreplegue les modificacions conseqüència de la proposta abans citada i anul·len i substitueixen els anteriors presentats.  
- Estudi d'inundabilitat.  
- Estudi acústic.  
- Estudi de prospecció arqueològica.  
Complint el que estableix l'article 272.2 del Reglament d'Ordenació i Gestió Territorial i Urbanística, aprovat per Decret 67/2006, de 19 de maig, es fa constar que s'ha adoptat el règim de gestió directa, en conseqüència no pertoca ni la presentació d'alternatives tècniques ni proposicions juridicoeconòmiques.  
Així mateix, s'ha de notificar simultàniament l'acord als interessats i als que consten en el Cadastre com a titulars de drets afectats per l'actuació proposada, sense perjudici que, d'acord amb el que disposa l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú (LPAC), este anunci valga com a notificació als titulars cadastrals amb domicili desconegut o a aquells dels quals no consta el domicili d'acord amb la informació que es troba en poder del Cadastre.  
3. Acordar, de conformitat amb l'article 101.2 de la Llei 16/2005, de 30 de desembre, de la Generalitat, Urbanística Valenciana, la suspensió de la tramitació i atorgament de llicències d'activitats, parcel·lació de terrenys, edificació i demolició en tota l'àrea del territori objecte del Programa d'Actuació Integrada del Sòl industrial Oquí exposat al públic les noves determinacions de la qual suposen modificació del règim urbanístic vigent.  
Cosa que es publica perquè se'n prenga coneixement, informant que l'expedient podrà ser examinat de dilluns a divendres de 12.00 a 14.00 hores a l'Oficina Tècnica de l'Ajuntament de Pedreguer i que durant el termini d'un mes des de la publicació de l'anunci en el Diari Oficial de la Comunitat Valenciana podran presentar-se al·legacions.  
Pedreguer, 9 de novembre de 2009.- L'alcalde: Andrés Ferrer Ribes.